Pythokritos z Rodosu

Pythokritos () bol grécky sochár v 2. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Pythokritos  

Sochár Pythokritos, syn Timochara z Rodosu, tvoril hlavne v 1. polovici 2. stor. pred Kr. Nezachovala sa od neho žiadna socha, známych je ale jeho viac ako dvadsať signatúr z podstavcov sôch, objavených na ostrove Rodos (v mestách Lindos, Rodos a Kameiros) a po jednej v Olympii a na ostrovoch Kedreai a Samothraki.Inscriptiones Graecae, Πυθόκριτος Τιμοχάριος 

Nápis na podstavci objavený v Olympii hlása, že tento podstavec bol základňou sochy Epithersa z Erythrai,Inscriptiones Graecae, IvO 186  olympijského víťaza v boxe na 149. a na 150. hrách (v rokoch 184 a 180 pred Kr.). Iný nápis napr. z podstavca nájdeného v archelogickej lokalite starovekého mesta Kameiros, datovaný do roku 203 pred Kr., uvádza mená významných osôb tohto mesta (správcov svätýň, kňazov atď), ktorí jeho sochárske dielo venovali bohom.Initiation à l'épigraphie grecque par Claire Tuan, liste 9 à Camiros. Inscriptiones Graecae, Tit. Cam. 44 

Pravdepodobne tu ide o umelca, ktorého rímsky spisovateľ Plínius zaradil medzi sochárov zobrazujúcich športovcov, bojovníkov, lovcov a obetovníkov.Plínius, Naturalis Historia, 34,91.  

 Referencie a bibliografia 


Kategória:Sochári starovekého Grécka